סנטארו מנהל מסעדה קטנטונת שמוכרת רק דוראיאקי, פנקייקים קטנים ממולאים בממרח שעועית אדום מתוק (אן). יום אחד מופיעה במסעדה אישה מבוגרת בשם טוקו. היא רוצה להציע את עצמה כטבחית. סנטארו מהסס, אך כשהוא טועם את ה"אן" של טוקו הוא לא יכול לסרב. עד מהרה העסק הקטן פורח, ועם הזמן סנטארו וטוקו גם פותחים את ליבם וחושפים פצעים נושנים. נעמי קוואסה, הבמאית היפנית הנודעת, הייתה הזוכה הצעירה ביותר בפרס מצלמת הזהב לסרט ביכורים בפסטיבל קאן. מאז מוקרנים סרטיה דרך קבע בפסטיבלים החשובים בעולם. "אן", דרמה יפה ועדינה על סבלנות וסובלנות, היה סרט הפתיחה של מסגרת 'מבט מסוים' בפסטיבל קאן 2015.
מדוע התעכבה הפעלת מתקן השעשועים החדש?